
KARALIAUS MINDAUGO PROFESINIO MOKYMO CENTRO
DARBUOTOJŲ APKLAUSOS 2025 m. TOLERANCIJOS KORUPCIJAI NUSTATYMUI

ATASKAITA

Vadovaujantis Lietuvos respublikos korupcijos prevencijos įstatyme (2002 m. gegužės 28 d., Nr. IX-904) įtvirtintomis atsparios korupcijai aplinkos kūrimo nuostatomis, atlikta Karaliaus Mindaugo profesinio mokymo centro (toliau – Karaliaus Mindaugo PMC) darbuotojų apklausa.   Šios apklausos tikslas – nustatyti bendrą Karaliaus Mindaugo PMC darbuotojų tolerancijos korupcijai lygį, darbuotojų požiūrį į korupciją ir toleranciją korupcinio pobūdžio apraiškoms. Atsižvelgiant į apklausos rezultatus, sprendžiama, kokių ir kokia apimtimi reikia korupcijos prevencijos priemonių darbuotojų antikorupcinio sąmoningumo didinimui.
Apklausa papildė ankščiau atliktas apklausas (2025 m. lapkričio mėn. 17 – 28 d. darbuotojų bei 2025 m. lapkričio 17 – gruodžio 2 d. mokinių), kuriose, greta klausimų, skirtų išsiaiškinti darbuotojų ir mokinių  nuomones apie Karaliaus Mindaugo PMC darbo bei  mokymo(-si) sąlygas ir mokymo kokybę,  buvo klausimai apie požiūrį į korupcijos apraiškas. 
Tikslinė apklausa darbuotojų tolerancijos korupcijai nustatymui vykdyta 2026 m. vasario mėn. 9 – 20 dienomis. Anketa paskelbta MS Office aplinkoje Microsoft Forms platformoje. Ši platforma buvo pasirinkta dėl jos prieinamumo, naudojimo patogumo ir galimybės užtikrinti respondentų anonimiškumą. 
Dalyvauti apklausoje buvo kviečiami visi Karaliaus Mindaugo PMC Kauno ir Palangos mokymo skyrių ir kitų padalinių darbuotojai, taip užtikrinant, kad tyrimo imtis būtų pakankamai didelė ir apimtų įvairiose pozicijose dirbančius darbuotojus, kas suteiktų tyrimo rezultatams reprezentatyvumo. 
Apklausoje dalyvavo 179 (N) respondentai – Kauno ir Palangos padalinių administravimo srities, ugdymo srities, infrastruktūros srities darbuotojai. Tai sudaro 34,5 proc. visų Karaliaus Mindaugo PMC darbuotojų (2025 m. spalio 1 d. duomenimis Karaliaus Mindaugo PMC dirbo 519 darbuotojai). Analizėje pateikiami apibendrinti apklausos rezultatų duomenys.

APKLAUSOS REZULTATAI
Dauguma apklaustųjų darbuotojų – 91 proc. (n=163) pažymėjo, kad Karaliaus Mindaugo PMC vykdomos korupcijos prevencijos priemonės (žr. 1 pav.). Lyginant su 2024 m. darbuotojų požiūriu, teigiamai atsakiusiųjų procentas yra nedaug, bet didesnis (1 procentiniu punktu). 
Ženkliai sumažėjo darbuotojų, teigiančių, kad Karaliaus Mindaugo PMC korupcijos prevencijos priemonės nevykdomos. 2024 m. tokių darbuotojų buvo 17, o 2025 m. tik 1 į klausimą atsakęs asmuo pažymėjo, kad tokių priemonių nėra vykdoma.
Atkreiptinas dėmesys į tai, kad 8 proc. (n=15) apklausoje dalyvavusių darbuotojų teigia apie nežinantys kad Karaliaus Mindaugo PMC vykdomos korupcijos prevencijos priemonės. Ateityje reikėtų dar aktyviau viešinti informaciją apie korupcijos prevenciją Karaliaus Mindaugo PMC, pasitelkti informacijos sklaidai įvairesnius komunikacijos kanalus.

1 pav. Darbuotojų atsakymai į klausimą „Ar Karaliaus Mindaugo PMC vykdomos korupcijos prevencijos priemonės“ (proc.)

Darbuotojų, kurie teigė žinantys, kad Karaliaus Mindaugo PMC yra vykdomos korupcijos prevencijos priemonės,  buvo klausiama kurias Karaliaus Mindaugo PMC taikomas korupcijos prevencijos priemones žino (žr. 2 pav.). 
62,6 proc. (n =102) dalyvavusių apklausoje pažymėjo, kad yra susipažinę su Korupcijos prevencijos principais kuriais vadovaujasi Karaliaus Mindaugo PMC savo veikloje.
Su viešai interneto svetainėje www.kaupa.lt prieinamais dokumentais teigia susipažinę:   su  Karaliaus Mindaugo PMC Korupcijos prevencijos tvarkos aprašu – 86 proc. (n =141) (daugiausiai atsakiusiųjų), su Karaliaus Mindaugo PMC Atsparumo korupcijai politika 65,6 proc. (n =107).  
63,8 proc. (n =104) respondentų žino, kokios gali būti korupcinio pobūdžio nusikalstamos veiklos. 
74 proc. (n = 121) darbuotojų žino, kad Karaliaus Mindaugo PMC suteikia galimybę saugiai ir paprastai pranešti apie galimus korupcijos atvejus, o 60 proc.  (n = 98) nurodo žinantys kontaktus, kuriais turėtų kreiptis siekiant užkirsti kelią korupcijai.



2 pav. Darbuotojų atsakymai į klausimą „Kurias Karaliaus Mindaugo PMC taikomas korupcijos prevencijos priemones žinote?“ (dažniai)
Darbuotojų, kurie pasirinko atsakymą „Nežinau“, kad  Karaliaus Mindaugo PMC vykdomos korupcijos prevencijos priemonės (8 proc., n = 15), buvo klausiama dėl kurios priežasties jie pasirinko tokį atsakymo variantą (žr. 3 pav.). Atsakymai pasiskirstė taip: 38 proc. (n =3) pažymėjo kad tai jiems neaktualu, nes nėra susiję su jų tiesioginiu darbu; 38 proc. (n = 3) nežino kur rasti tokią informaciją; o 24 proc. (n = 2) nurodė esančias kitas priežastis.



3 pav. Darbuotojų, kurie pasirinko atsakymą „Nežinau“, kad  Karaliaus Mindaugo PMC vykdomos korupcijos prevencijos priemonės, atsakymai dėl kurios priežasties jie pasirinko tokį atsakymo variantą (dažniai)

Į klausimą „Ar Jūs asmeniškai praneštumėte apie Jums žinomą korupcijos atvejį Karaliaus Mindaugo PMC?“ teigiamai atsakė daugiau, nei pusė – 63 proc. (n = 112) dalyvavusių apklausoje. Nemažas skaičius apklaustųjų darbuotojų –  35 proc. (n = 63) pasirinko atsakymo variantą „Sunku pasakyti, priklausytų nuo aplinkybių“, o 2 proc. (n  = 4)  darbuotojai teigia, jog nepraneštų (žr. 4 pav.). Toks atsakymų pasirinkimas rodo, kad daliai darbuotojų dar trūksta aiškios nuostatos prieš korupciją. 



4 pav. Darbuotojų atsakymai į klausimą „Ar Jūs asmeniškai praneštumėte apie Jums žinomą korupcijos atvejį Karaliaus Mindaugo PMC?“ (proc.)

88 proc. (n  = 157) respondentų teigia žinantys, kur reikia kreiptis, norint pranešti apie korupcijos atvejį Karaliaus Mindaugo PMC (žr. 5 pav.). Taip atsakiusiųjų skaičius nesutampa su atsakymais į klausimą apie antikorupcines priemones, taikomas  Karaliaus Mindaugo PMC (60 proc.  (n = 98) nurodo žinantys kontaktus, kuriais turėtų kreiptis siekiant užkirsti kelią korupcijai). Galima daryti prielaidą, kad esant poreikiui, darbuotojai ne tik kreiptųsi www.kaupa.lt nurodytais kontaktais, bet praneštų savo tiesioginiam ar  Karaliaus Mindaugo PMC vadovui tiesiogiai.


5 pav. Darbuotojų atsakymai į klausimą „Ar žinote, kur reikia kreiptis, norint pranešti apie korupcijos atvejį Karaliaus Mindaugo PMC?“ (proc.)

Darbuotojų buvo klausiama ar Karaliaus Mindaugo PMC yra paplitusi situacija, kai darbuotojams norima papildomai atsilyginti neteisėtu būdu. Du trečdaliai  – 75 proc. (n = 135)  atsakė, kad tokia situacija nėra paplitusi. 23 proc. (n = 42) teigė nežinantys, o 2 respondentai pripažino tokios situacijos buvimą (6 pav.). 



6 pav. Darbuotojų atsakymai į klausimą „Ar Karaliaus Mindaugo PMC yra paplitusi situacija, kai darbuotojams norima papildomai atsilyginti neteisėtu būdu?“ (proc.)

Absoliuti dauguma  – 98 proc. (n = 175)  apklausos dalyvių atsakė, kad jiems nebuvo siūlomas kyšis Karaliaus Mindaugo PMC, tačiau 2 proc. (n = 4)  nurodė buvus tokią situaciją (žr. 7 pav.). Kadangi tyrime nebuvo aiškintasi, kas siūlė kyšį, galima tik daryti prielaidą, kad tai galėjo būti netinkamą ankstesnę patirtį turintys mokiniai, neišsiugdę vertybinės antikorupcinės nuostatos. 



7 pav. Darbuotojų atsakymai į klausimą „Ar yra buvę situacijų, kai Jums buvo siūlomas kyšis Karaliaus Mindaugo PMC?“ (proc.)
53 proc. (n = 95)  apklaustų darbuotojų nežino ar buvo situacijų, kai jų kolegai buvo siūlomas kyšis Karaliaus Mindaugo PMC.  46 proc. (n = 83)  atsakė, kad tokių situacijų nebuvo ir tik 1 darbuotojas nurodė žinantis, kad kyšis kolegai buvo siūlomas (žr. 8 pav.).



8 pav. Darbuotojų atsakymai į klausimą „Ar yra buvę situacijų, kai Jūsų kolegai buvo siūlomas kyšis 
Karaliaus Mindaugo PMC?“ (proc.)

Darbuotojas, žinantis, kad kyšis kolegai buvo siūlomas, nurodė apie tai niekam nepranešęs ne dėl to, kad atvejis toks nereikšmingas, kad apie jį nėra prasmės pranešti ar dėl to, kad nebuvo įsitikinęs, kad tai – korupcijos atvejis,  o dėl kitų, nenurodytų priežasčių. 
Buvo klausiama ar darbuotojai patys yra per pastaruosius 5 metus kam nors davę kyšį. Teigiamai atsakė 1 darbuotojas, nenorintys atsakyti nurodė 3 proc. (n = 6)  apklausos dalyviai. 96 proc. (n = 172) anketą pildę Karaliaus Mindaugo PMC darbuotojai teigė kyšio nedavę (žr. 9 pav.).



9 pav. Darbuotojų atsakymai į klausimą „Ar Jūs pats / pati esate per pastaruosius 5 metus 
kam nors davę kyšį?“ (proc.)

Gauti rezultatai net 14 procentinių punktų skiriasi nuo praėjusių metų Karaliaus Mindaugo PMC darbuotojų apklausos rezultatų.  2024 m. patys per pastaruosius 5 metus niekam nedavę kyšio teigė 82 proc. apklaustųjų (žr. 10 pav.). 



10 pav. 2024 ir 2025 m. darbuotojų atsakymų, kad per pastaruosius 5 metus jie niekam nėra davę kyšio, palyginimas (proc.)

Apklausoje darbuotojų buvo prašoma įvertinti kas, jų požiūriu, turi imtis priemonių prieš korupciją Karaliaus Mindaugo PMC (žr. 11 pav.). Daugiausiai respondentų nurodė, kad tai daryti turi visi darbuotojai. Tai pažymėjo 84,5 proc. (n = 153) apklaustųjų. 41,9 proc. (n = 75) galvoja, kad priemonių prieš korupciją turėtų imtis antikorupcijos atsakingas asmuo / pareigūnas, 35,8 proc. (n = 64) nuomone tai yra vadovybės pareiga.



11 pav. Darbuotojų atsakymai į klausimą „Kas, Jūsų požiūriu, turi imtis priemonių prieš korupciją 
Karaliaus Mindaugo PMC?“ (dažniai)

Atsakymai į ankstesnį klausimą prieštarauja respondentų atsakymams į klausimą „Ar Jūs norėtumėte dalyvauti Karaliaus Mindaugo PMC antikorupcinėse veiklose?“. Nors dauguma teigė, kad imtis priemonių prieš korupciją turi visi darbuotojai, tik 7 proc. (n = 13) patys  norėtų dalyvauti tokiose veiklose, o  45,8 proc. (n = 82) pasirinko atsakymą „nežinau“. Ir tik 8,4 proc. (n = 15) apklausoje dalyvavusių darbuotojų teigia jau dalyvaujantys antikorupcinėse veiklose (žr. 12 pav.). 




11 pav. Darbuotojų atsakymai į klausimą „Ar Jūs norėtumėte dalyvauti Karaliaus Mindaugo PMC antikorupcinėse veiklose?“ (proc.)

Su teiginiu, kad korupciniai veiksniai žemina įstaigos ir darbuotojo prestižą, sutinka  92 proc. (n = 165) apklaustųjų Karaliaus Mindaugo PMC darbuotojų. 5,6 proc. (n = 10) nežino, kokią įtaką šie veiksniai daro prestižui, o 2 proc. (n = 4)  respondentų teigia, kad korupciniai veiksniai prestižui įtakos neturi (žr. 12 pav.).



12 pav. Darbuotojų atsakymai į klausimą „Kaip, Jūsų požiūriu, korupcija veikia
 įstaigos ir darbuotojo prestižą?“  (proc.)


TYRIMO APIBENDRINIMAS

Karaliaus Mindaugo PMC antikorupcinių priemonių veiksmingumo vertinimą rodo tai, kad beveik visi apklausoje dalyvavę darbuotojai žino apie vykdomas korupcijos prevencijos priemones. Dauguma respondentų yra susipažinę su strateginiais Karaliaus Mindaugo PMC dokumentais: Korupcijos prevencijos tvarkos aprašu, Atsparumo korupcijai politika bei žino pagrindinius korupcijos prevencijos principus, kuriais vadovaujasi Karaliaus Mindaugo PMC savo veikloje. 
Tyrimo dalyviai sutinka su teiginiu, kad korupciniai veiksniai žemina įstaigos ir darbuotojo prestižą, pritaria, kad Karaliaus Mindaugo PMC suteikia galimybę saugiai ir paprastai pranešti apie galimus korupcijos atvejus, žino kontaktus, kuriais galima pranešti apie pasitaikiusį korupcijos atvejį. 
Antikorupcinė bendruomenės nuostata išryškėjo atsakymuose į klausimus apie galimą korupcijos pasireiškimą profesinėje veikloje. Anketą pildžiusiųjų nuomone, Karaliaus Mindaugo PMC situacija, kai darbuotojams norima papildomai atsilyginti neteisėtu būdu (kyšio siūlymas), nėra būdinga. Darbuotojai teigia ir patys per pastaruosius 5 metus nėra kam nors davę kyšį.
Korupcijos prevencijos priemonių tęstinumo, įvairovės ir aktyvesnės pasiūlos  poreikį Karaliaus Mindaugo PMC išryškino apklausos dalyvių atsakymai į klausimus apie dalyvavimą antikorupcinėse veiklose: nors dauguma teigė, kad priemonių prieš korupciją turi imtis visi darbuotojai, tačiau tik nedidelė dalis pažymėjo, kad jau dalyvauja arba norėtų dalyvauti tokiose veiklose, o beveik pusė respondentų nėra apsisprendę.
Apibendrinant galima teigti, kad nors korupcijos paplitimas, darbuotojų požiūriu, yra nežymus, tam tikri pavieniai korupcijos atvejai pasitaiko. Antikorupcinių priemonių efektyvumo bei darbuotojų sąmoningumo didinimas gali padėti sumažinti korupcijos riziką ateityje.

IŠVADOS IR REKOMENDACIJOS

Siekiant mažinti korupcijos riziką, stiprinti Karaliaus Mindaugo PMC veiklos skaidrumą ir ugdyti korupcijai nepakančią bendruomenę, rekomenduojama:
• sistemingai organizuoti mokymus darbuotojams, siekiant gilinti jų teorines ir praktines žinias korupcijos prevencijos temomis;
• vykdyti nuolatinę veiklos procesų stebėseną ir užkirsti kelią galimiems pažeidimams;
• didinti darbuotojų įsitraukimą į sprendimų priėmimą ir antikorupcinių priemonių kūrimą bei įgyvendinimą, skatinti aktyvų jų dalyvavimą Karaliaus Mindaugo PMC veiklos skaidrumo stiprinime;
• taikyti įvairesnius informacijos apie Karaliaus Mindaugo PMC vykdomas korupcijos prevencijos priemones kanalus, leidžiančius pasiekti visus bendruomenės narius; 
•  susipažinti ir perimti Lietuvos bei užsienio šalių profesinio mokymo įstaigų gerąją patirtį ugdant Karaliaus Mindaugo PMC bendruomenės vertybines nuostatas siekiant nulinės tolerancijos korupcijai;
• periodiškai priminti darbuotojams apie galimybes visiškai anonimiškai pateikti pranešimus apie galimus pažeidimus, bei skatinti tai daryti. Tai padėtų greičiau pastebėti ir užkirsti kelią galimiems pažeidimams, o taip pat prisidėtų prie skaidrumo ir atsakingos darbo kultūros kūrimo.
[CATEGORY NAME]


Taip	Ne	Nežinau	163	1	15	


Esu susipažinęs su Karaliaus Mindaugo PMC Korupcijos prevencijos tvarkos aprašu (www.kaupa.lt	Žinau, kad Karaliaus Mindaugo PMC man suteikia galimybę saugiai ir paprastai pranešti apie galimus korupcijos atvejus	Žinau, kokios gali būti korupcinio pobūdžio nusikalstamos veiklos	Žinau, kokiais kontaktais Karaliaus Mindaugo PMC turiu kreiptis siekiant užkirsti kelią korupcijai	Esu susipažinęs su Korupcijos prevencijos principais kuriais vadovaujasi Karaliaus Mindaugo PMC savo veikloje	Esu susipažinęs su Karaliaus Mindaugo PMC Atsparumo korupcijai politika (www.kaupa.lt)	141	121	104	98	102	107	



Man tai neaktualu, nes nėra susiję su mano tiesioginiu darbu	Nežinau, kur rasti tokią informaciją	Kitos priežastys	3	3	2	



Taip, praneščiau	Ne, nepraneščiau	Sunku pasakyti, priklausytų nuo aplinkybių	112	4	63	


Taip, žinau	Ne, nežinau	157	22	


Taip, paplitusi	Ne, nepaplitusi	Nežinau	2	135	42	


Taip, yra buvę	Ne, nėra buvę	4	175	


Taip, yra buvę	Ne, nėra buvę	Nežinau	1	83	95	


Ne	Nenoriu atsakyti	Taip	172	6	1	

[VALUE] proc.

[VALUE] proc.

2024	2025	82	96	


Vadovybė 	Administracija	Antikorupcijos atsakingas asmuo / pareigūnas	Visi darbuotojai	Mokytojai / profesijos mokytojai	Mokiniai	Kita	64	59	75	153	35	32	7	



Ne, nenorėčiau dalyvauti	Taip, norėčiau dalyvauti	Nežinau	Aš jau dalyvauju antikorupcinėje veikloje	69	13	82	15	


Korupciniai veiksmai neturi įtakos	Nežinau	Korupciniai veiksmai žemina prestižą	4	10	165	



